464.13 REGOLAMENTI DWAR PROĊEDURI DIXXIPLINARI MILL-KUNSILL TA’ L-ISPIŻJAR A L-AVVIŻ LEGALI 393 ta’ l-2007. L-AVVIŻ LEGALI 393 ta’ l-2007. 1. Titolu. It-titolu ta’ dawn ir-regolamenti hu Regolamenti dwar Proċeduri Dixxiplinari mill-Kunsill ta’ l-Ispiżjara. 2. Skop. Dawn ir-regolamenti jirrigwardaw l-esekuzzjoni ta’ proċeduri dixxiplinari li jittieħdu mill-Kunsill ta’ l-Ispiżjara kontra persuni reġistrati ma’ l-istess Kunsill. Tifsir. 3. F’dawn ir-regolamenti, kemm-il darba r-rabta tal-kliem ma tkunx teħtieġ xort’oħra: "l-Att " tfisser l-Att dwar il-Professjonijiet tas-Saħħa; Kap. 464. Kap. 464. "avviż ta’ inkjesta " tfisser l-avviż maħruġ skond ir-regolament 15(3); " Chair person" tfisser iċ-Chair person tal-Kumitat Dixxiplinari maħtur skond id-disposizzjonijiet tar-regolament 4; "ilment " tfisser ilment li jsir bil-miktub lill-Kunsill skond id-disposizzjonijiet ta’ l-Att jew ta’ dawn ir-regolamenti; "imputazzjoni " tfisser imputazzjoni formulata mill-Kunsill fejn tingħata r-raġuni għal azzjoni dixxiplinari u li tintbagħat lill-Kumitat biex jibda proċeduri dixxiplinari kontra membru kif stabbilit fl-Att u f’dawn ir-regolamenti; " il-Kumitat " tfisser l-Kumitat Dixxiplinari imwaqqaf bir-regolament 4; " il-Kunsill " tfisser il-Kunsill ta’ l-Ispiżjara mwaqqaf bl-artikolu 15 ta’ l-Att; " Lista " tfisser il-Lista ta’ Riserva magħmula skond ir-regolament 9; " membru " tfisser persuna li jkollha isimha fil-lista f’xi wieħed mir-reġistri tal-Kunsill ta’ l-Ispiżjara u li jkollha l-prattika tagħha regolata mill-Kunsill skond id-disposizzjonijiet ta’ l-Att; " President " tfisser il-President tal-Kunsill maħtur skond l-artikolu 15 ta’ l-Att; " Reġistratur " tfisser ir-Reġistratur tal-Kunsill maħtur skond d-disposizzjonijiet ta’ l-artikolu 6 ta’ l-Att u partikolarment tar-regola 1 ta’ l-Ewwel Skeda li tinsab ma’ l-Att; "Reġistru " tfisser kull Reġistru tal-Kunsill skond id-disposizzjonijiet ta’ l-Att. 4. Il-Kumitat Dixxiplinari. (1) Ikun hemm Kumitat li jkun magħruf bħala l-Kumitat Dixxiplinari. (2) Il-Kumitat ikun magħmul minn dawn il-membri ewlenin li ġejjin: (a) Chair person maħtur mill-Kunsill, minn fost professjonisti legali li jkollhom esperjenza ta’ tnax-il sena bħala avukati; (b) żewġ spiżjara minn fost membri reġistrati fir-Reġistru ta’ l-Ispiżjara kif imwaqqaf bl-artikolu 17 ta’ l-Att, li jiġu maħtura mill-Kunsill; (ċ) persuna waħda minn fost il-pubbliku ġenerali, li jkollu fa ma tajba u li ma jkunx professjonist fil-kura tas-saħħa, li jiġi maħtur mill-Kunsill; (d) membru wieħed ieħor minn fost il-membri supplimentari indikati fis-sub regolament (3) maħtur skond id-disposizzjonijiet ta’ l-istess subregolament (3). (3) Għal kull każ individwali li jiġi ppreżentat quddiemu, il-membri ewlenin tal-Kumitat għandhom jappuntaw, minn fost membri li jkunu fil-Lista ta’ Riserva mwaqqfa bir-regolament 9, wieħed minn dawn li ġejjin bħala membru supplimentari: (a) spiżjar wieħed minn fost membri reġistrati fir-Reġistru ta’ l-Ispiżjara kif stabbilit bl-artikolu 17 ta’ l-Att li għandu jiġi maħtur mill-Kunsill u li jkun jista’ biss jattendi għas-seduti li jkunu jirrigwardaw proċeduri dixxiplinari kontra spiżjar; jew (b) pharmacytechnician kifimwaqqaf bl-artikolu 18 ta’ l-Att, li jiġi maħtur mill-Kunsill u li jkun jista’ biss jattendi għal seduti li jkunu jirrigwardaw proċeduri dixxiplinarikontra pharmacytechnician pharmacytechnician wieħed minn fost membri reġistrati fir-Reġistru ta’ Pharmacy Technicians; jew (ċ) membru wieħed minn xi professjoni regolata oħra jew qasam ta’ prattika li dwar u l-Kunsill ikollu Reġistru skond id-disposizzjonijiet ta’ l-Att: Iżda dan il-membru għandu jkun wieħed li jkun qiegħed jeżerċita fil-qasam ta’ prattika li fih il-membru li kontrih ikunu qegħdin isiru l-proċeduri kien qiegħed jeżerċita l-prattika tiegħu meta jkun sar l-inċident allegat: Iżda wkoll dik il-ħatra għandha ssir miċ-Chair person wara li jikkonsulta ruħu mal-membri ewlenin tal-Kumitat. (4) Il-membri ewlenin tal-Kumitat għandhom jiġu maħtura għal perjodu ta’ sentejn u jistgħu jerġgħu jiġu maħtura għal perjodu jew perjodi ulterjuri wara li jiskadi ż-żmien tal-kariga tagħhom. (5) Iċ-Chair person u l-membri l-oħra tal-Kumitat jistgħu jirriżenjaw mill-kariga tagħhom qabel ma jiskadi ż-żmien tal-kariga tagħhom permezz ta’ ittra bil-miktub li tiġi indirizzata lill-President tal-Kunsill. 5. (1) Meta għal liema raġuni tkun ikun hemm vakanza fil-Kumitat, għandu jiġi maħtur membru ieħor mill-Kunsill minn fuq il-Lista ta’ Riserva mwaqqfa bir-regolament 9 biex jimla l-vakanza skond id-disposizzjonijiet tar-regolament 4 fi żmien xahar minn meta tiġi vakata l-kariga: Iżda l-Kumitat jista’ jkompli jeżerċita d-drittijiet u l-poteri tiegħu sad-data meta jiġi maħtur il-membru sostitut. (2) Dak il-membru għandi jiġi hekk maħtur għaż-żmien kollu li jifdal mill-perjodu tal-kariga tal-membru li jkun qiegħed jiġi sostitwit. 6. S kwalifika minn ħubija. Dawn li ġejjin għandhom ikunu skwalifikati milli jkunu membri ta’ xi Kumitat: (a) Membri tal-Kamra tad-Deputati; (b) il-konjuġi ta’ membri; (ċ) membri ta’ professjonijiet tal-kura tas-saħħa oħra li huma regolati bl-Att u taħt u; u (d) l-uffiċjali ta’ xi tradeunion, kif definita fl-Att dwar l-Impiegi u r-Relazzjonijiet Industrijali. 7. Votazzjoni. (1) Kull membru ta’ Kumitat ikollu jedd għal vot wieħed. (2) Iċ-Chair person ikollu jedd ukoll għal vot deċiżiv meta jiġri li jintefgħu votindaqs. 8. (1) Il-quorum f’seduta tal-Kumitat għandu jkun ta’ nofs il-membri ta’ l-istess kumitat biż-żjieda ta’ membru wieħed. (2) Il-Kumitat jista’ jaġixxi minkejja kull vakanza sakemm ikun hemm quorum preżenti. (3) Meta ma jkunx hemm iċ-Chair person, il-membri l-oħra għandhom jeleġġu persuna minn fosthom biex tkun hi li tippresjedi s-seduta, u dik il-persuna għandha tibqa’ żżomm il-vot oriġinali tagħha kif ukoll ikollha vota deċiżiv. 9. Lista ta’ Riserva. (1) Ikun hemm Lista ta’ Riserva. (2) Il-Lista ta’ Riserva għandha ssir mill-Kunsill minn fost il-membri reġistrati mal-Kunsill skond id-disposizzjonijiet ta’ l-Att. (3) Il-Lista għandha tkun magħmula mill-inqas minn tliet membri u l-iżjed minn ħames membri minn kull professjoni regolata u minn kull qasam li jikkorrispondi ta’ prattika ta’ dik il-professjoni. (4) Il-proċedura għan-nomina ta’ membri fil-Lista għandha tkun din li ġejja: (a) il-Kunsill għandu permezz ta’ vot li jingħata mill-maġġoranza jaqbel dwar lista ta’ persuni li jistgħu jiġu nominati fil-Lista: Iżda l-membri li jiġu hekk nominati għandu jkollhom esperjenza adatta fil-prattika tal-professjoni; (b) il-Kunsill għandu javviċina lil kull membru nominat u permezz ta’ dokument bil-miktub jitlob lill-persuna li tkun ser tiġi nominata sabiex tinformah bil-miktub jekk huwa jew hija tkunx qegħda taċċetta dik in-nomina; (ċ) dawk il-membri li jaċċettaw in-nomina għandu jkollhom isimhom imniżżel fil-Lista. (5) (a) Meta ssir reġistrazzjoni fil-Lista, din tkun valida għal perjodu ta’ erba’ snin kalendarji mid-data meta tkun saret l-ewwel reġistrazzjoni. (b) Dik ir-reġistrazzjoni tista’ tiġi rtirata jekk il-persuna nominata titlob lill-Kunsill bil-miktub li titneħħa minn fuq il-Lista jew inkella jekk il-Kunsill ikollu raġuni ġustifikata għat-tneħħija tal-membru minn fuq il-Lista. (ċ) Reġistrazzjoni fil-Lista tista’ tiġġedded għal perjodu jew perjodi ulterjuri wara li l-Kunsill jirċievi kunsens bil-miktub mill-persuna nominata għal dan it-tiġdid. 10. Funzjonijiet tal-Kumitat. Il-Kumitat għandu jkollu dawn il-funzjonijiet li ġejjin: (a) jisma’ u jiddeċiedi dwar l-imputazzjoni li ssir mill-Kunsill skond id-disposizzjonijiet ta’ dawn ir-regolamenti u li tiġi preżentata lill-Kumitat skond id-disposizzjonijiet tar-regolament 13(3); (b) jiżgura li s-seduti dixxiplinari jsiru b’mod ġustuordinat u li tingħata opportunità adegwata kemm lill-prosekuzzjoni kemm li d-difiża biex ikunu jistgħu jippreżentaw ix-xiehda tagħhom u jtellgħu xhieda u biex jirrikużaw lil xi membru tal-Kumitat u jagħmlu kontro-eżami ta’ xhud li jinġieb minn kemm parti jew l-oħra; (ċ) jiżgura li matul il-proċedimenti dixxiplinari, jiġu osservati d-disposizzjonijiet ta’ l-Att u ta’ dawn ir-regolamenti f’kull waqt; (d) jiżgura li l-membru li jkun għaddej minn proċeduri dixxiplinari isirjaf bid-drittijiet u l-obbligi li jkollu qabel is-seduta; (e) jiżgura li meta jiġi biex jieħu deċiżjoni, jiġu rispettati l-prinċipji ta’ ekwità, ġustizzja u proporzjonalità; u (f) iwettaq kull funzjoni oħra li tista’ tiġi ordnata mill-Kunsill f’dak li għandu x’jaqsam mas-smigħ dwar proċeduri dixxiplinari u jadotta miżuri dixxiplinari. 11. Kif isir u l-proċeduri dixxiplinari. (1) Ma għandhom jinbdew, jitkomplew jew jittieħdu ebda proċedimenti dixxiplinari kontra xi membru ħlief skond id-disposizzjonijiet ta’ l-Att u ta’ dawn ir-regolamenti. (2) Jistgħu jittieħdu proċeduri dixxiplinari kontra membru permezz tal-Kumitat u skond id-disposizzjonijiet ta’ l-Att jew ta’ dawn ir-regolamenti biss f’każijiet li jirrigwardaw allegazzjoni ta’ mġieba professjonali ħażina jew komportament li ma jkunx wieħed etiku. (3) Il-Kunsill għandu jiżgura li kull imputazzjoni li tiġi ppreżentata lill-Kumitat kontra l-membru li jkun għaddej minn proċeduri dixxiplinari ma għandhiex tkun tikkonfliġġi ma’ xi imputazzjoni miġjuba kontra l-istess persuna f’xi qorti tal-ġustizzja: Iżda meta jiġridan, il-Kunsill jista’ jitlob lill-Kumitat jistabbilixxi jekk ikunx hemm bażi biex jittieħdu miżuri temporanji, l-aktar is-sospensjoni, kontra dak il-membru sakemm jintemmu l-proċeduri li jkunu qegħdin isiru fil-qorti tal-ġustizzja. 12. Ilmenti u informazzjoni. (1) Skond id-disposizzjonijiet ta’ l-artikolu 31 ta’ l-Att u mingħajr preġudizzju għas-subregolament (2) ta’ dan ir-regolament, il-Kunsill jista’ minn jeddu jiddeċiedi li jibda’ proċeduri dixxiplinari kontra xi membru skond l-Att u dawn ir-regolamenti: Iżda tali deċiżjoni għandha tittieħed wara deliberazzjoni mill-Kunsill fuq il-merti tal-każ u l-approvazzjoni biex tittieħed azzjoni dixxiplinari għandha tingħata permezz ta’ vot meħud b’maġġoranza sempliċi. (2) Meta- (a) Kap.9. Kap. 9. jintbagħat lill-Kunsill minn xikorp jew persuna ilment bil-miktub li xi membru jkun insabħati minn xiqorti f’dawn il-Gżejjer ta’ xi delitt li għalih hemm piena ta’ priġunerija għal perjodu li jeċċedi sena, jew ta’ xi wieħed mid-delitti msemmija fl-artikoli 212 sa 219 jew fl-artikoli 221 sa 223 tal-Kodiċi Kriminali, jew inkella tintbagħat lill-Kunsill informazzjoni bil-miktub minn xi persuna li jkollha kariga pubblika li dak il-membru jkunhekk insabħati; jew (b) ikun intbagħat ilment bil-miktub lill-Kunsill minn xikorp jew persuna fuq l-imġieba ta’ xi membru, jew tkun intbagħtet lill-Kunsill minn xi persuna li jkollha kariga pubblika informazzjoni bil-miktub dwar il-kondotta ta’ xi membru; jew (ċ) jintbagħat lill-Kunsill minn xikorp jew persuna ilment bil-miktub li membru ma jkunx għadu aktar kapaċi jeżerċita l-professjoni tiegħu minħabba f’debulizzamentali jew fiżika, jew inkella tintbagħat lill-Kunsill minn xi persuna informazzjoni bil-miktub dwar l-inkapaċità ta’ xi membru milli jibqa’ jeżerċita l-professjoni tiegħu għar-raġunijiet hawn qabel imsemmija; jew (d) xi membru elett jew maħtur tal-Kunsill isir b’xi mod jafbiġrajja jew okkorrenza jew ilment li jiġu rappurtati lill-Kunsill bil-miktub minn dak il-membru, ir-Reġistratur għandu jgħaddi dak l-ilment jew kull informazzjoni li tingħatalu lill-President. (3) Sakemm l-ilment ikollu x’jaqsam ma’ mġieba jew inkapaċità minħabba f’debulizza, il-Kunsill m’għandux jipproċedi aktar ħlief jekk u sakemm dan ikun ġie konfermat permezz ta’ dikjarazzjoni bil-ġurament, jekk dan jitqies li jkun meħtieġ mill-Kunsill; u kull tali dikjarazzjoni- (a) għandu jkun fiha l-indirizz u deskrizzjoni tad-dikjarant, u (b) jekk xifatt minn dawk dikjarati ma jkunx personalment magħruf mid-dikjarant, għandu jkun fiha mnejn id-dikjarant ikun sarjaf b’dan u r-raġunijiet għaliex huwa jkun jaħseb li l-fatt rappurtat hu wieħed veritier. (4) Bla ħsara għad-disposizzjonijiet tas-sub regolament (2), il-President għandu jordna lir-Reġistratur jibgħat a vviż bil-miktub lill-membru biex javżah li jkun irċieva l-ilment jew l-informazzjoni, filwaqt li jagħti sunt ta’ l-ilment u jibgħat lill-membru kopja ta’ kull dikjarazzjoni bil-ġurament li tkun ingħatat taħt is-subregolament (2), u jistieden lill-membru jgħaddi lill-Kunsill, sa dik id-data li tiġi stabbilita mill-President iżda li ma għandhiex tkun ta’ inqas minn għaxart ijiem kalendarji u mhux iżjed minn għoxrin jum kalendarju mid-data tal-ħruġ ta’ dan l-avviż, kull spjegazzjoni li l-membru jkun irid jagħmel; u kull spjegazzjoni bħal dik għandha tkun bil-miktub u għandha tasal għand ir-Reġistratur sat-terminu stabbilit mill-President: Iżda, madankollu, sakemm xilment jew informazzjoni jkollhom x’jaqsmu ma’ ximġieba, jekk il-President ma jkunx jidhirlu li jkun hemm xi dubju dwar jekk dik l-imġieba tkunx tikkostitwixxi mġieba mhux adatta f’dak li għandu x’jaqsam mal-professjoni, huwa għandu jordna lir-Reġistratur biex jirreferi dak l-ilment jew dik l-informazzjoni lill-Kunsill jew biex jiddeċiedi jekk għanduximexxi jew jekk dawn għandhomx jitqiesu bħala li huma frivoli u għaldaqstant ma jmexxix fir-rigward tagħhom. Likell u l-Kunsill jiddeċiedi li għandu jmexxi, dan għandu jordna lir-Reġistratur javża lill-membru skond id-disposizzjonijiet ta’ dan is-sub regolament. (5) Bla ħsara għad-disposizzjonijiet hawn qabel imsemmija ta’ dan ir-regolament, il-President għandu, meta jirċievi spjegazzjoni mingħand il-membru jew inkella meta jiskadi t-terminu stabbilit taħt is-subregolament (3), jordna lir-Reġistratur jirreferi fil-laqgħa tal-Kunsill li jkun imiss minnufih wara, l-ilment jew l-informazzjoni lill-Kunsill flimkien ma’ kull spjegazzjoni li tkun ingħatat mill-membru u kull dikjarazzjoni bil-ġurament li tkun ingħatat taħt is-subregolament (2). (6) F’dan ir-regolament il-frażi "persuna li jkollha kariga pubblika" tfisser uffiċjal ta’ xi di partiment tal-Gvern jew awtorità pubblika li jaqdidmirijiet u bħala tali, jew kull persuna li jkollha kariga ġudizzjarja jew uffiċjal tal-qorti jew persuna li tkun ġiethekk awtorizzata mill-Kunsill biex tagħmel investigazzjonijiet dwar l-imġieba tal-membri. 13. (1) Meta jiġi ppreżentat każ lill-Kunsill skond id-disposizzjonijiet tar-regolament 12(4), il-Kunsill jista’ jew jiddeċiedi li l-ispjegazzjoni provduta mill-membru kienet adegwata u suffiċjenti jew li jmexxi aktar skond ir-regolament 14: Iżda meta l-Kunsill jasal għal dik il-konklużjoni, dan għandu jikkunsidra l-merti tal-każ abbażi ta’ dan li ġej: (a) il-prospett li l-każ iwassal għal riżultanza ta’ mġieba ħażina li tkun attwalment saret; (b) il-ħtieġa li tiġi żgurata l-interpretazzjoni adatta tal-kodiċi ta’ etika jew ta’ partijiet minnu u l-ħtieġa li dan jinżammaġġornat skond l-aħħar okkorrenzi; (ċ) il-ħtieġa li l-pubbliku jiġi protett kontra prattika u mġieba ħażina fuq bażi kemm professjonali kemmetika; (d) il-ħtieġa li tiġi żgurata u protet tal-fama, u l-fiduċja pubblika, tal-professjoni; (e) il-ħtieġa li jiġu protetti l-membri minn allegazzjonijiet mhux mixtieqa jew vessatorji; u (f) kull ħaġa oħra li titqies li tkun meħtieġa jew rilevanti għall-ilment inkwistjoni: Iżda wkoll id-deċiżjoni fuq l-azzjoni li għandha tittieħed skond dawn ir-regolamenti għandha tittieħed permezz ta’ vot li jittieħed b’maġġoranza sempliċi. (2) Meta l-Kunsill iqis li l-ispjegazzjoni mogħtija mill-membru tkun spjegazzjoni suffiċjenti, il-Kunsill jista’ jiddeċiedi li: (a) jqis il-każ magħluq u ma jieħu ebda azzjoni ulterjuri; jew (b) iqis l-ispjegazzjoni bħala waħda suffiċjenti biex jieqaf milli jmexxi b’aktar proċedimenti dixxiplinari kontra l-membru iżda li l-każ ikun jistħoqqlu l-ħruġ ta’ ittra ta’ direzzjoni lill-membru dwar il-każ inkwistjoni; jew (ċ) iqis l-ispjegazzjoni bħala waħda suffiċjenti biex jieqaf milli jmexxi b’aktar proċedimenti dixxiplinari kontra l-membru iżda li l-każ ikun jistħoqqlu l-ħruġ ta’ ittra ta’ twissija lill-membru dwar il-każ inkwistjoni: Iżda f’każ bħal dak il-Kunsill jista’ jirriserva d-dritt li jmexxi aktar kontra l-membru dwar dak il-każ jekk il-Kunsill jirċievi aktar informazzjoni jew jirċievi lmenti oħra simili jew oħrajn ġodda fuq l-imġieba tal-membru fi żmien mhux inqas minn sitt xhur iżda mhux iżjed minn sena mid-data ta’ l-ittra ta’ twissija. (3) Meta l-Kunsill iqis li l-ispjegazzjoni mogħtija mill-membru tkun spjegazzjoni insuffiċjenti, il-Kunsill: (a) għandu jispeċifika, fil-forma ta’ imputazzjoni, il-materji li l-inkjesta għandha ssir dwarhom; u (b) jista’, jekk iqis li jkunhekk adatt, jinnomina lil xi persuna oħra biex tassisti lir-Reġistratur fil-prosekuzzjoni tal-każ; u (ċ) għandu jordna lir-Reġistratur jissottometti l-każ lill-Kumitat skond id-disposizzjonijiet tar-regolament 14. (4) Wara li jkunħa d-deċiżjoni tiegħu, il-Kunsill għandu jordna lir-Reġistratur jinforma lil min jagħmel l-ilment bid-deċiżjoni tal-Kunsill: Iżda l-Kunsill jista’ jordna lir-Reġistratur jagħti lill-kwerelant kull informazzjoni jew spjegazzjoni oħra li l-Kunsill jista’ jqis li tkun meħtieġa: Iżda wkoll ir-Reġistratur għandu jibgħat din l-informazzjoni lill-kwerelant fi żmien tletin ġurnata tax-xogħol minn meta l-Kunsill jasal għad-deċiżjoni tiegħu. 14. Riferenza ta’ każ lill-Kumitat. (1) Meta r-Reġistratur jirċievi ordni mill-Kunsill biex jirreferikaż lill-Kumitat, huwa għandu: (a) jippreżenta l-imputazzjoni bil-miktub lill-President għall-konferma jew tiegħu jew xort’oħra u jiffinalizza d-diċitura ta’ l-imputazzjoni skond ma jista’ jiġi ordnat mill-President biex dan ikun jirrifletti d-deċiżjoni tal-Kunsill: Iżda dak il-proċess għandu jintemm fi żmien erba tax-il ġurnata tax-xogħol minn meta tasallu l-ordni; u (b) jgħaddi lill-Kumitat inkartament tal-każ u dak l-inkartament għandu jkun fih dan li ġej: (i) talba bil-miktub fejn jitlob li l-Kumitat jagħmel arranġamenti biex jinstema’ l-każ skond id-disposizzjonijiet ta’ l-Att u ta’ dawn ir-regolamenti; (ii) kopja ta’ l-imputazzjoni u d-dettalji personali tal-membru li l-imputazzjoni tkun tirreferi għalih; (iii) kopja ta’ l-ilment; (iv) kull dokument ieħor jew prova oħra li tkun rilevanti għas-smigħ tal-każ ul i l-Kunsill ikollu fil-pussess tiegħu; (v) lista ta’ xhieda u ta’ dokumenti u provi li jkunu ser jiġu preżentati quddiem il-Kummissjoni sabiex dawn jiġu kkunsidrati jew jinstemgħu mill-Kummissjoni ma tul il-proċedimenti dixxiplinari; (vi) kull ħaġa oħra lir-Reġistratur, il-President jew il-Kunsill iqisu rilevanti għas-smigħ tal-każ. (2) L-inkartament għandu jiġi ppreżentat liċ-Chair person fi żmien mhux iżjed minn tletin jum kalendarju minn meta jirċievi l-ordni tal-Kunsill. 15. Kemm jista’ jkun mingħajr dewmien u wara li jirċievi l-inkartament kif imsemmi fir-regolament 14, il-Kumitat għandu: (a) jinnomina membru supplimentari fil-Kumitat skond id-disposizzjonijiet tar-regolament 4(3): Iżda dan isir sakemm il-membru supplimentari jkun iddikjara li ma jkun hemm ebda konflitt ta’ interessi fil-każ; (b) jiddeċiedi dwar data, ħinu lokmeta u fejn għandha ssir l-inkjesta: Iżda l-inkjesta m’għandhiex issir qabel ma jgħaddu ħmistax-il ġurnata tax-xogħol u mhux iżjed minn sit t inġurnata tax-xogħol mid-data tal-ħruġ ta’ avviż ta’ inkjesta kif stabbilit fil-paragrafu (ċ); (ċ) joħroġ avviż ta’ inkjesta li jkollu l-format stabbilit fil-Formola A li hemm fl-Ewwel Skeda, b’dawk il-varjazzjonijiet skond maċ-ċirkostanzi jkunu jistgħu jeħtieġu u dak l-avviż għandu jintbagħat lir-Reġistratur u lill-membru li jkun qiegħed jiġi investigat: Iżda l-avviż għandu jiġi maħruġ fi żmien mhux iżjed minn tletin ġurnata tax-xogħol mid-data meta jasal l-inkartament; (d) flimkien ma’ l-avviż, għandhom jintbagħtu lill-membru li jkun qiegħed jiġi investigat: (i) kopja ta’ dawn ir-regolamenti; (ii) dikjarazzjoni tad-drittijiet u l-obbligi tal-membru; (iii) kopja ta’ l-imputazzjoni oriġinali; (iv) gwida fuq il-lok, ħinu sistema li tista’ tiġi segwita biex persuna tkun tista’ tara kull prova permezz ta’ dokumenti li tkun rilevanti għall-inkjesta u li tkun fil-pussess tal-Kumitat; u (v) kull informazzjoni oħra li titqies li hi rilevanti u meħtie [a. 16. Posponiment jew aġġornament. Meta qabel id-data tas-smigħ ta’ inkjesta jew f’xi stadju tas-smigħ jew il-prosekuzzjoni jew id-difiża jiġbdu l-attenzjoni tal-Kumitat li jkun hemm raġuni ġustifikata għall-posponiment jew l-aġġornament tas-seduta, allura l-Kumitat għandu jiddiskuti l-merti ta’ din ir-raġuni u jiddeċiedi skonddan li jippostponi, jaġġorna jew jgħaddi biex jisma’ l-każ. 17. Il-proċedimenti quddiem il-Kumitat għandhom isiru bil-miftuħ. Madankollu l-Kumitat jista’, meta dan iqis li jkun spedjenti li jagħmel hekk, jordna li l-proċedimenti isiru bil-magħluq. 18. (1) Membru ewlieni jew membru supplimentari tal-Kumitat għandu jastjeni milli jieħu sehem f’xi inkjesta jew jista’ jiġi rikużat skond dawk l-istess ċirkostanzi li mħallef kien kieku jastjeni jew ikun jista’ jiġi rikużat fihom skond id-disposizzjonijiet ta’ l-artikolu 734 tal-Kodiċi ta’ Organizzazzjoni u Proċedura Ċivili. (2) Rikuża bħal dik ma tkunx ammissibbli kemm-il darba din ma ssirx qabel il-qari ta’ l-imputazzjoni mir-Reġistratur lill-membru. (3) Il-Kumitat għandu jiddeċiedi skond maġġoranza ta’ voti u d-deċiżjoni tiegħu tkun waħda finali. 19. Assistenza legali u kull għajnuna oħra. (1) Parti fil-proċedimenti quddiem il-Kumitat tis ta’ tkun assistita minn avukat jew minn prokuratur legali. Il-membru jista’ jkun assistit ukoll minn xi membru ieħor li jkollu ismu jidher f’xi Reġistru tal-Kunsill. (2) Qabel ma jinbdew il-proċedimenti, iċ-Chair person għandu jgħarraf bid-disposizzjonijiet ta’ dan ir-regolament lil kull parti fil-proċedimenti li tidher quddiem il-Kumitat u li ma tkunx assistita kif imsemmi hawn qabel. 20. Bidu tal-proċedimenti u l-qari ta’ l-imputazzjoni. (1) Il-proċedimenti fuq l-inkjesta għandhom jibdew b’dikjarazzjoni miċ-Chair person li għandu: (a) isem mid-data, il-ħin u l-lok tas-seduta; (b) isemmi l-ismijiet tal-partijiet fis-seduta; u (ċ) jiddikjara s-seduta miftuħa. (2) Wara dan, iċ-Chair person jistieden lir-Reġistratur jew lir-rappreżentant tiegħu jaqra l-imputazzjoni. (3) Mbagħad wara, iċ-Chair personisaqsi lill-membru l-mistoqsija jekk huwa jammetix jew jiċħadx l-imputazzjoni. 21. Ammissjoni jew ċħid. (1) Jekk il-membru jammetti l-imputazzjoni, il-Kumitat għandu: (a) jgħaddi, mingħajr ma jġibebda xhieda, biex jiddeċiedi f’dak il-jum stess jew f’xi jum ieħor, iżda mhux aktar minn tletin jum kalendarju mid-data tas-seduta, appuntata għal dak il-għan; jew (b) ikompli billi jismalix-xhieda u x-xiehda tagħhom jekk il-Kumitat hekk jiddeċiedi li għandu jibqa’ jisma’ lil ċertu xhieda qabel ma jiddeċiedi dwar il-piena; (2) Jekk il-membru jiċħad l-imputazzjoni, il-Kumitat għandu jibqa’ għaddej bl-inkjesta. (3) Jekk il-membru li jkun qed jiġi investigat jonqos milli jattendi mingħajr ebda raġuni valida u l-Kumitat ikun sodisfatt li jkun intbagħat a vviż ta’ inkjesta u li dan ikun ġie riċevut kif meħtieġ skond dawn ir-regolamenti, il-Kumitat jista’, jekk jidhirlu li jkunhekk adatt, jibqa’ għaddej bl-inkjesta ukoll fl-assenza tiegħu: Iżda, madankollu, jekk il-membru ma jkunx jista’ jattendi minħabba f’raġuni valida, huwa jista’, jekk huwa hekk ikun jippreferi jagħmel, jitlob li l-inkjesta tibqa’ għaddejja fl-assenza tiegħu jew fil-preżenza tar-rappreżentant li huwa jkun ħatar. 22. Proċedimenti. Il-proċeduri ta’ l-inkjesta għandhom ikunu dawn li ġejjin: (a) għandhom jinġiebu u jiġu eżaminati mir-Reġistratur jew mir-rappreżentant tiegħu x-xhieda li jsostnu l-imputazzjoni u dawn jista’ jsirilhom kontro-eżami mill-membru jew mir-rappreżentant tiegħu; wara dan, kull membru tal-Kumitat ikun ħieles li jagħmel il-mistoqsijiet li jista’ jqis li jkunu meħtieġa; (b) għandhom jinstemgħu x-xhieda li jinġiebu bħala difiża u fil-każ li l-membru jkun irid jagħti x-xiehda tiegħu, huwa jista’ jagħmel dan sakemm ix-xiehda tiegħu tingħata qabel dik ta’ xhieda oħra li huwa jkun biħsiebu jġib. Ix-xhieda għandhom ikunu eżaminati mill-membru jew mir-rappreżentant tiegħu u kontro-eżaminati minn kull parti oħra jew mir-rappreżentant tiegħu fil-proċedimenti; wara dan, kull membru tal-Kumitat ikun ħieles li jagħmel il-mistoqsijiet li jista’ jqis li jkunu meħtieġa; (ċ) meta tkun ingħatat ix-xiehda kollha, ir-Reġistratur għandu jingħata l-opportunità li jindirizza lill-Kumitat dwar ix-xiehda li tkun inġiebet u wara dan, il-membru għandu, sew personalment sew permezz tal-persuna li jkun qiegħed jiġi assistit minnha, jindirizza lill-Kumitat u jressaq id-difiża tiegħu; (d) il-Kumitat għandu mbagħad jiddelibera dwar il-provi u x-xhieda li jkunu nġiebu fil-każ u l-argumenti li jkunu għamlu ż-żewġ partijiet biex jistabbilixxi, permezz ta’ vot meħud b’maġġoranza, jekk l-imputazzjoni: (i) tkunx ġiet ippruvata għal kollox; jew (ii) jekk din tkunx biss ippruvata f’parti minnha; (iii) ma tkunx ġiet ippruvata b’mod adegwat; jew (iv) tkun ġiet ippruvata għall-kuntrarju; (e) il-Kumitat għandu jagħti d-deċiżjoni tiegħu f’dik il-ġurnata stess jew f’xi ġurnata oħra, iżda mhux iżjed minn tletin jum kalendarju mid-data tas-seduta, appuntata għal dak il-għan; (f) il-Kumitat ma għandu, f’ebda stadju tal-proċedimenti sad-deċiżjoni finali, ikun impedut milli jerġa’ jisma’ lil dawk ix-xhieda li jkun irid jisma’ jew milli jitlob li jinġiebu xi dokumenti. 23. Meta l-imputazzjoni tiġi ppruvata. Meta l-Kumitat jistabbilixxi li l-imputazzjoni tkun ġiet ippruvata għalkollox jew f’parti minnha, il-Kumitat għandu wara dan jiddetermina s-sanzjonijiet dixxiplinari adatti li għandhom jiġu applikati f’dak il-każ: Iżda kull tali sanzjoni għandha tiġi imposta konformement mad-disposizzjonijiet tar-regolament 34: Iżda wkoll dik is-sanzjoni għandha tkun waħda li tirrifletti, iżda mhux esklusivament, il-prinċipji ta’: (a) proporzjonalità mal-ksur li jkun sar fl-etika jew fl-imġieba professjonali aċċettabbli; (b) proporzjonalità ma’ l-impatt negattiv fuq il-professjoni jew fuq il-prattika tagħha; u (ċ) ġustizzjali ssir b’ekwità u għaldaqstant ta’ proporzjonalità mar-riperkussjonijiet negattivi, kemm materjali kemm m’humiex, fuq il-persuna jew l-entità a ggravata jew fuq il-livell jew il-fama tal-professjoni. 24. Meta l-imputazzjoni ma tiġix ippruvata. F’kull każ fejn il-Kumitat ikun sodisfatt li l-imputazzjoni ma tkunx ġiet adegwatament ippruvata, il-Kumitat għandu jagħlaq il-proċedimenti kollha u jeħles lill-membru li jkun qiegħed jiġi investigat minn kull imputazzjoni li tinġieb kontrih jew kontriha. 25. Dokumenti li jinżammu. (1) Il-Kumitat għandu jżomm f’format stampat u elettroniku record ta’ l-imputazzjoni, tad-deċiżjoni tal-Kumitat u, meta dan ikun rilevanti, dokumenti li jiddeskrivu l-miżura dixxiplinari korrispondenti li tkun ittieħdet. (2) Kull dokument, xiehda u traskrizzjoni tal-proċedimenti għandu jinġabar f’inkartament u jinżamm mill-Kumitat kif imiss. (3) Ir-Reġistratur għandu jiġbor f’inkartament u jżomm ir-records b’tali mod li dan ikun jiżgura l-konservazzjoni tagħhom, l-aċċess għalihom u referenza li tista’ ssirilhom mill-Kunsill, mill-Kumitat jew mill-pubbliku ġenerali. 26. (1) Id-deċiżjonijiet tal-Kumitat għandhom jingħataw bil-miftuħ u bil-miktub; dawn għandhom jiġu ffirmati miċ-Chairman. (2) L-oriġinali, flimkien ma’ recordħiħ ta’ l-inkjesta, għandu jintbagħat lir-Reġistratur minnufih malli jingħalqu l-proċeduri dixxiplinari mill-Kumitat. 27. Validità tal-proċedimenti. Meta taħt xi waħda mid-disposizzjonijiet hawn qabel imsemmija ta’ dawn ir-regolamenti l-inkjesta tkun posposta għal xi sedutafutura, il-validità tal-proċedimenti f’dik il-laqgħa m’għandhomx jiġu dubitati minħabba biss li l-membri jew il-membri supplimentari tal-Kumitat li kienu preżenti fis-seduta ta’ qabel ma kienux preżenti fis-seduta li tkun saret wara jew li l-membri jew il-membri supplimentari tal-Kumitat li kienu preżenti fis-seduta li tkun saret wara ma kienux preżenti fis-seduta ta’ qabel. 28. Kopja ta’ deċiżjoni. Iċ-Chair person għandu jinnotifika mingħajr ebda dewmien lill-membru u lill-Kunsill b’kopja tad-deċiżjoni. 29. Formola ta’ taħrika biex tingħata xiehda. L-avviż lil persuna biex tidher quddiem il-Kumitat biex tagħti xiehda u, jew iġġib dokumenti għandha tkun skond il-formola stabbilita fil-Formola B li hemm fit-Tieni Skeda. 30. Firma u notifika ta’ avviżi. (1) Kull avviż imsemmi f’dawn ir-regolamenti għandu jkun iffirmat miċ-Cha irman u jiġi notifikat skond id-disposizzjonijiet ta’ l-artikolu 36 ta’ l-Att. (2) Kull avviż maħruġ taħt ir-regolament 15 għandu jiġi notifikat skond id-disposizzjonijiet ta’ l-artikolu 37 ta’ l-Att. 31. Diskussjonijiet kunfidenzjali. Il-membri u l-membri supplimentari tal-Kumitat ma għandhom joħorġu xejn minn dak li jiġi diskuss fil-Kumitat matul l-inkjesta. 32. Kemm-il darba ma jiġix stabbilit fl-Att jew f’dawn ir-regolamenti u kemm-il darba ma jiġix provdut xort’oħra, il-Kumitat għandu jirregola l-proċedura tiegħu nnifsu. 33. Appelli. Kap. 12. Parti f’appell li jsir lill-Bord li tħoss ruħha a ggravata b’deċiżjoni tal-Kumitat tista’, jekk tħoss ruħha insodisfatta b’deċiżjoni bħal dik fuq punt ta’ liġi, tappella lill-Qorti ta’ l-Appell kif magħmula skond l-artikolu 41(6) tal-Kodiċi ta’ Organizzazzjoni u Proċedura Ċivili b’rikors li jiġi ppreżentat fir-reġistru ta’ dik il-qorti, fil-każ ta’ appell mill-Awtorità fi żmien tletinġurnata mid-data tad-deċiżjoni tal-Bord, u fil-każ ta’ xi persuna fi żmien tletinġurnata mid-data meta dik id-deċiżjoni tkun ġiet lilu notifikata. 34. Penali. (1) Meta membru jiġi dikjarat ħati ta’ l-imputazzjonijiet miġjuba kontrih, il-Kumitat għandu jiddeċiedi dwar l-azzjoni dixxiplinari adatta abbażi tal-prinċipji inkorporati fir-regolament 23 u għandu jirreferi għad-disposizzjonijiet tas-sub regolamenti (2),) ta’ dan ir-regolament bħala gwida għall-ħtieġa ta’ proporzjonalità bejn l-azzjoni dixxiplinari u l-gravità tal-ksur li jkun sar. (2) F’dawk il-każijiet fejn il-Kumitat iqis li l-ksur ikun ta’ importanza żgħira għall-professjoni, il-fama tagħha, il-prattika jew it-terza parti involuta, il-Kumitat jista’: (a) joħroġ ittra ta’ twissija; jew (b) jimponi penali ta’ mhux inqas minn Lm10 u mhux iżjed minn Lm150; jew (ċ) jiddikjara li fil-każ li l-membru jinsabħati mill-Kumitat ta’ xi ksur ta’ mġieba ieħor matul is-sena kalendarja li tiġi minnufih wara, dan l-aħħar ksur għandu jiġi kkunsidrat ħaġa waħda mal-ksur ta’ qabel bil-għan li tiġi stabbilita s-severità ta’ l-azzjoni dixxiplinari li kellha tittieħed; jew (d) iġib fis-seħħ tagħqida ta’ xi paragrafi hawn qabel imsemmija. (3) F’dawk il-każijiet fejn il-Kumitat iqis li l-ksur ikollu importanza moderata għall-professjoni, il-fama tagħha, il-prattika jew it-terza parti involuta, il-Kumitat jista’: (a) joħroġ ittra ta’ ċanfira; jew (b) jimponi penali ta’ mhux inqas minn Lm100 u mhux iżjed minn Lm500; jew (ċ) jiddikjara li fil-każ li l-membru jinsabħati mill-Kumitat ta’ xi ksur ta’ mġieba ieħor matul is-sentejn kalendarji li jiġu minnufih wara, dan l-aħħar ksur għandu jiġi kkunsidrat ħaġa waħda mal-ksur ta’ qabel bil-għan li tiġi stabbilita s-severità ta’ l-azzjoni dixxiplinari li kellha tittieħed; jew (d) jordna t-tneħħija temporanja tal-membru minn fuq ir-Reġistru għal żmien effettiv ta’ mhux inqas minn xahar u mhux iżjed minn tmien xhur: Iżda l-Kumitat jista’ jinkludi kondizzjonijiet fuq il-membru biex dan ikun jista’ jerġa’ jiddaħħal lu ismu fir-Reġistru, bħalma hi l-obbligazzjoni li jagħmel xi taħriġ speċifiku u li jtemmu b’suċċess jew li jieħu sehem fi programm kontinwu ta’ żvilupp professjonali matul dak il-perjodu meta tkun qegħda tiġi applikata l-azzjoni dixxiplinari; jew (e) iġib fis-seħħ tagħqida ta’ xi paragrafi hawn qabel imsemmija. (4) F’dawk il-każijiet fejn il-Kumitat iqis li l-ksur ikollu importanza serja għall-professjoni, il-fama tagħha, il-prattika jew it-terza parti involuta, il-Kumitat jista’: (a) joħroġ ittra ta’ ċanfira u jiddikjara li fil-każ li l-membru jinsabħati mill-Kumitat ta’ xi ksur ta’ mġieba ieħor matul it-tliet snin kalendarji li jiġu minnufih wara, dan l-aħħar ksur għandu jiġi kkunsidrat ħaġa waħda mal-ksur ta’ qabel bil-għan li tiġi stabbilita s-severità ta’ l-azzjoni dixxiplinari li kellha tittieħed; jew (b) jimponi penali ta’ mhux inqas minn Lm500 u mhux iżjed minn Lm 5, 000; jew (ċ) jordna t-tneħħija temporanja tal-membru minn fuq ir-Reġistru: Iżda l-perjodu ta’ tneħħija temporanja għandu jkun għal mill-inqas disa’ xhur kalendarji iżda ma għandux ikun jeċċedi t-tmintax-il xahar: Iżda wkoll il-Kumitat jista’ jinkludi kondizzjonijiet fuq il-membru biex dan ikun jista’ jerġa’ jiddaħħal lu ismu fir-Reġistru, bħalma hi l-obbligazzjoni li jagħmel xi taħriġ speċifiku u li jtemmu b’suċċess jew li jieħu sehem fi programm kontinwu ta’ żvilupp professjonali matul dak il-perjodu meta tkun qegħda tiġi applikata l-azzjoni dixxiplinari; jew (d) jordna t-tħassir tal-membru mir-Reġistru konformement mad-disposizzjonijiet ta’ l-Att; jew (e) iġib fis-seħħ tagħqida ta’ xi paragrafi hawn qabel imsemmija. 35. (1) Il-ħlas ta’ kull penali imposta skond dawn ir-regolamenti għandu jsir lill-Kunsill fi żmien xahar kalendarju minn meta tiġi notifikata d-deċiżjoni. (2) In-nuqqas ta’ konformità mad-disposizzjonijiet tas-sub regolament (1) jitqies bħala reat u l-membru li jonqos milli jħallas, jeħel penali ulterjuri ta’ kuljum ta’ Lm1 għal kull ġurnata addizzjonali li tgħaddi sa dakinhar li jitħallas l-ammont kollu dovut: Iżda l-Kunsill jista’, għal raġunijiet ġustifikati, iwarrab jew inaqqas dik il-penali ta’ kuljum. (3) F’dan ir-regolament, l-ammont totali għandu jiftiehem li jfisser il-penali jew penali ulterjuri imposti skond dawn ir-regolamenti flimkien ma’ l-ammont totali tal-penali ta’ kuljum impost bis-sub regolament (2).